বৃষ্টিতে নাজেহাল রাজ্যবাসী। জনজীবন প্রবল ভাবে সমস্যার মুখে। শহরের বহু অংশের রাস্তাঘাট জলমগ্ন। এই অবস্থায় নতুন করে দুর্যোগের খবর দিল আবহাওয়া দফতর। 

এই বিষয়ে অন্যান্য খবর

সক্রিয় ঘূর্ণাবর্ত, ভাল খবর দিচ্ছে না হাওয়া অফিস


হাওয়া অফিসের পক্ষ থেকে জানানো হয়েছে, আবার তৈরি হয়েছে নিম্নচাপ। উত্তর-পশ্চিম বঙ্গোপসাগরের উপর তৈরি হয়েছে এই নিম্নচাপ। মৌসুমি অক্ষরেখা পাটনা হয়ে বর্ধমান ও উত্তর-পশ্চিম বঙ্গোপসাগর হয়ে পূর্ব-মধ্য বঙ্গোপসাগরে গিয়ে পড়েছে। এই মৌসুমি অক্ষরেখা ও নিম্নচাপের প্রভাবে বিক্ষিপ্ত বৃষ্টি চলবে কলকাতা-সহ দক্ষিণবঙ্গ জুড়ে। 
পশ্চিমের জেলাগুলি অর্থাৎ পুরুলিয়া, পূর্ব ও পশ্চিম মেদিনীপুর, ঝাড়গ্রাম, বাঁকুড়া, উত্তর ও দক্ষিণ চব্বিশ পরগনায় ভারী বৃষ্টি চলবে আগামী ২৪ ঘণ্টা ধরে। পাশাপাশি উত্তরবঙ্গেও ২৪ ঘণ্টা পর থেকে ভারী বৃষ্টি হবে।
বুধবার থেকে বৃষ্টির পরিমাণ কমবে। তবে কলকাতায় বৃষ্টি হলেও, ভারী বৃষ্টি হবে না। বিক্ষিপ্ত বৃষ্টির কথাই বলা হয়েছে হাওয়া অফিসের তরফ থেকে।